CELEX: C2007/283/59
Language: mt
Date: 2007-11-24 00:00:00
Title: Kawża T-361/07 P: Appell imressaq fid- 19 ta' Lulju 2007 mill-Kummissjoni tal-Komunitajiet Ewropej kontra s-sentenza mogħtija fil- 5 ta' Lulju 2007 mit-Tribunal għas-Servizz Pubbliku fil-kawża F-25/06, Ider et vs Il-Kummissjoni

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/32
            
         Appell imressaq fid-19 ta' Lulju 2007 mill-Kummissjoni tal-Komunitajiet Ewropej kontra s-sentenza mogħtija fil-5 ta' Lulju 2007 mit-Tribunal għas-Servizz Pubbliku fil-kawża F-25/06, Ider et vs Il-Kummissjoni
   (Kawża T-361/07 P)
   (2007/C 283/59)
   Lingwa tal-kawża: Il-Franċiż
   Partijiet
   
      Appellanti: Il-Kummissjoni tal-Komunitajiet Ewropej (rappreżentanti: D. Martin u L. Lozano Palacios, aġenti)
   
      Il-partijiet l-oħra fil-kawża: B. Ider (Halle, il-Belgju), M.-C. Desorbay (Meise, il-Belgju), L. Noschese (Braine-le Château, il-Belgju)
   Talbiet ta' l-appellanti
   
               —
            
            
               tannulla s-sentenza tat-Tribunal għas-Servizz Pubbliku, tal-5 ta' Lulju 2007, fil-kawża F-25/06;
            
         
               —
            
            
               terġa' tibgħat il-kawża quddiem it-Tribunal għas-Servizz Pubbliku;
            
         
               —
            
            
               tirriżerva l-ispejjeż;
            
         
               —
            
            
               sussidjarjament, tannulla s-sentenza tat-Tribunal għas-Servizz Pubbliku, tal-5 ta' Lulju 2007, fil-kawża F-25/06 u, filwaqt li tiddeċiedi l-kawża hija stess, tilqa' t-talbiet imressqa mill-konvenuta fl-ewwel istanza u, b'hekk, tiċħad ir-rikors fil-kawża F-25/06; tikkundanna lill-appellati jbatu l-ispejjeż.
            
         Motivi u argumenti prinċipali
   Permezz tas-sentenza tal-5 ta' Lulju 2007 mogħtija fil-kawża F-25/06, Ider et vs Il-Kummissjoni, it-Tribunal għas-Servizz Pubbliku (TSP) annulla d-deċiżjoni li permezz tagħha l-Kummissjoni stabbiliet il-klassifikazzjoni u r-remunerazzjoni tas-Sinjura Ider abbażi tal-kuntratt ta' aġent kuntrattwali. Ir-rikorrenti fl-ewwel istanza, ex-impjegati taħt id-dritt Belġjan, ġew impjegati bħala aġenti inkarigati minn xogħlijiet ta' eżekuzzjoni wara tibdil fis-sistema applikabbli għall-aġenti l-oħra tal-Komunitajiet.
   L-ewwel aggravju invokat mill-Kummissjoni in sostenn ta' l-appell tagħha huwa bbażat fuq żball ta' dritt safejn, it-Tribunal għas-Servizz Publiku fisser ħażin il-portata tal-prinċipju ta' trattament ugwali fl-interpretazzjoni tiegħu tad-dispożizzjonijiet applikabbli, b'mod partikolari, fir-rigward tal-kunċett adottat mill-Kummissjoni li jikkonsisti fl-integrazzjoni tal-benefiċċji tal-familja fil-kunċett ta' remunerazzjoni.
   It-tieni aggravju huwa bbażat fuq il-ksur tal-prinċipju ta' motivazzjoni safejn it-Tribunal għas-Servizz Pubbliku baqa' sieket dwar il-kunċett ta' remunerazzjoni.